05/01/2021 | Administración LocalMunicipal
Rianxo
Tesourería - Recadación
Plan de disposición de fondos do Concello de Rianxo

Mediante Resolución da Alcaldía 793/2020 de data 9 de decembro de 2020, adoptouse o seguinte acordo: PRIMEIRO: Aprobar o Plan de Disposición de Fondos da do Concello de Rianxo: O Plan de Disposición de Fondos ten por obxecto o establecemento de criterios que permitan a expedición de ordes de pago contra a Tesouraría Municipal, de acordo coas dispoñibilidades desta e o prazos máximo de pago a provedores previsto na normativa de morosidade, con suxeición ao principio de unidade de caixa, empregando todos os recursos xerados para o pagamento das obrigas, respectando o principio de sostibilidade financeira establecido na Lei Orgánica 2/2012, de Estabilidade Presupostaria e de Sostibilidade Financeira (LOEPSF). O Plan de Disposición de Fondos aplicarase a todas as disposicións realizadas contra a Tesouraría do concello de Rianxo, coa seguinte excepción: • Pagos en formalización ou en compensación • Disposicións por constitución de anticipos de caixa fixa ou de reposición • Pagos a xustificar O Plan de Disposición de Fondos terá vixencia indefinida, en tanto non se produza a súa derrogación expresa. Cando da programación de expedición de ordes de pago resulte que as dispoñibilidades de fondos estimadas non permitan atender o conxunto de obrigas recoñecidas e os pagos esixibles de natureza non presupostaria, estarase aos seguintes criterios: 1. A orde de prioridade dos pagos establécese por niveis que atenden á natureza dos gastos. Dentro de cada nivel ou grupo homoxéneo, o criterio da orde de prelación será o de antigüidade da débeda. A antigüidade da débeda a estes efectos correspóndese coa fase O de execución do gasto, mediante a que o órgano competente do concello, previa fiscalización da intervención, recoñece unha obriga a favor dun terceiro.2. A prelación establecida no Plan de Disposición de Fondos farase efectiva no momento no que Intervención traslade á Tesouraría Municipal o expediente de recoñecemento das obrigas.3. Considérase que non existe incumprimento da prelación de pagos prevista no Plan de Disposición de Fondos cando sexa imposible axustarse á orde de prelación no momento da expedición ou de materialización dunha orde de pago, por causas non imputables á Administración, quedando postergada ao momento no que se solvente o problema de que se trate. (Non achegar ficha de terceiro, non atoparse ao corrente das obrigas fiscais ou outras). As ordes de pago expediranse de conformidade co establecido nos artigos 13.6 e 14 da LOEPSF, 187 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das Facendas Locais (TRLFL) e o 65 do Real Decreto 500/1990, respectando a prioridade da carga financeira, dos gastos de persoal e das obrigas contraídas en exercicios anteriores, con observancia do principio de unidade de caixa do artigo 196 do TRLFL e considerando os seguintes criterios que permitan unha xestión eficaz da Tesouraría do Concello de Rianxo, dando cumprimento ao período medio de pago previsto na normativa sobre morosidade das operacións comerciais: As disposicións ordinarias de fondos responderán aos seguintes niveis homoxéneos: NIVEL 1. GASTOS POR OPERACIÓNS DE CRÉDITO. CAPÍTULOS 3 e 9 DO PRESUPOSTO DE GASTOS Trátase das disposicións de fondos correspondentes á carga financeira da entidade, que figuran nos capítulos 3 e 9 do presuposto de gastos. Estes pagos, absolutamente prioritarios en cumprimento do artigo 135 da Constitución Española e do artigo 14 da LOEPSF, e serán atendidos mediante cargos en conta que realicen as entidades financeiras, de acordo co sistema de amortización e as condicións financeiras previstas nos correspondentes contratos, sendo obxecto de posterior comprobación pola Tesouraría municipal. NIVEL 2. GASTOS POR PAGOS AO PERSOAL. CAPÍTULO 1 DO PRESUPOSTO DE GASTOS A disposición de fondos referida aos gastos de persoal ten periodicidade mensual e comprende: • pago do importe líquido das retribucións do expediente nómina mensual. • pago á Seguridade Social polas cotizacións á cargo da empresa e polas contías retidas das cotizacións a cargo dos empregados municipais. • pago das retencións tributarias polo Imposto sobre a Renda das Persoas Físicas A ordenación de pagos correspondentes aos restantes gastos de persoal realizarase de forma inmediata, tan pronto sexan trasladados á Tesouraría Municipal os documentos contables de recoñecemento da obriga ou de mandamento de pago non presupostario. NIVEL 3. TRIBUTOS Liquidacións ou autoliquidacións tributarias correspondentes ao IVE, taxas por servizos administrativos ou publicacións no BOP, salvo aprazamento concedido. NIVEL 4. SENTENCIAS XUDICIAIS Con subordinación ás prioridades dos apartados anteriores atenderanse, con carácter preferente, os pagos ou consignacións correspondentes a obrigas derivadas de acordos adoptados pola Corporación para dar cumprimento a resolucións xudiciais que impliquen o abono de contía certa. NIVEL 5. GASTOS DE DIVERSA NATUREZA Neste nivel figuran as disposicións de fondos seguintes: • pagos por mandamentos de devolucións de fianzas. • pagos polas devolucións de ingresos indebidos, xunto coa liquidación de xuros que se liquiden. • pagos polas devolucións de ingresos derivados da normativa. • pagos por resolucións administrativas que liquiden xuros de mora deivindicados polo incumprimento dos prazos previstos na Lei 3/2004 de morosidade das operacións comerciais. • pagos de axudas concedidas ao abeiro da Ordenanza reguladora das axudas de emerxencia social no Concello de Rianxo. NIVEL 6. OPERACIÓNS COMERCIAIS DE EXERCICIOS ANTERIORES (CAPÍTULOS 2 e 6 DO PRESUPOSTO DE GASTOS) Neste nivel inclúense o pagamento de obrigas recoñecidas en exercicios anteriores, e as obrigas recoñecidas no exercicio corrente a través dun expediente de recoñecemento extraxudicial de créditos, por corresponder a gastos executados en exercicios pechados. NIVEL 7. OPERACIÓNS COMERCIAIS DO EXERCICIO CORRENTE (CAPÍTULOS 2 e 6) Neste nivel inclúense o pagamento de obrigas recoñecidas no exercicio como contraprestación de operacións comerciais no exercicio. NIVEL 8. CAPÍTULOS 4 e 7 DO PRESUPOSTO DE GASTOS e OUTROS NON INCLUÍDOS EN APARTADOS ANTERIORES O pago de obrigas derivadas de subvencións e transferencias. Ao abeiro do artigo 107.2 da Lei Xeral Presupostaria, aplicable por remisión do artigo 194.3 do TRLFL, o ordenador de pagos poderá ordenar o pago de obrigas non preferentes correspondentes a gastos que se consideren esenciais diferentes dos previstos no nivel 6, deixando constancia delo mediante resolución motivada ditada ao efecto. Poderá ordenar o pago de obrigas non preferentes por: a) Gastos considerados esenciais para o funcionamento dos servicios públicos mínimos obrigatorio, como: • Pagos de alugueiros de instalacións municipais. • Pagos de subministros precisos para prestación de servicios públicos obrigatorios. • Pagos a empresas concesionarias e prestadoras de servicios públicos obrigatorios. • Pago de gastos de funcionamento e de mantemento • Pagos correspondentes a seguros obrigatorios e necesarios para o funcionamento dos servicios, tanto os de vehículos, como os de responsabilidades civil dos empregados municipais ou como os relativos ao desenvolvemento das diversas actividades que realizan as concellarías dentro das súas programacións anuais. b) Pagos por servicios, subministros e investimentos financiados con subvencións, cuxo pago sexa requisito necesario para a xustificación correspondente. Para tales efectos, terase en conta o prazo de execución da actividade ou proxecto subvencionado, que será comunicado expresa e formalmente á intervención municipal, priorizando o recoñecemento de obrigas que permitan o pago, si a demora deste puidese constituír causa de reintegro, segundo as bases da convocatoria. c) Gastos de Notarías, Rexistradores. As obrigas recoñecidas deberán trasladarse á Tesouraría Municipal coa antelación suficiente para que os pagos se realicen dando cumprimento á normativa de morosidade, e permitindo a comprobación de que os perceptores se atopan ao corrente coas súas obrigas tributarias, e de que non son obxecto de embargos. Para esta comprobación será preciso un prazo non inferior a 3 días naturais. a. Ordenación formal 1. Corresponde á tesouraría iniciar o procedemento de ordenación formal do pago, unha vez fiscalizadas, recoñecidas e recibidas as obrigas na Tesouraría (o traslado da fase O será electrónico), mediante a expedición da ordenación formal do pago, atendendo ás dispoñibilidades líquidas e a este Plan.2. No suposto de que o ordenador de pagos considere pertinente alterar a prioridade de pago establecida neste Plan, realizará os trámites indicados para as disposicións extraordinarias.3. A ordenación formal do pago materializarase no documento contable P, no que a Tesouraría estenderá dilixencia sobre o cumprimento do Plan de Disposición de Fondos. No suposto de que a orde de pago se aparte do establecido no Plan, a Tesouraría emitirá informe ao respecto, facendo constar tal circunstancia mediante dilixencia no documento contable P. A Intervención formal da ordenación do pago efectuarase de acordo co artigo 21 do RD 424/2017, de 28 de abril, polo que se regula o réxime xurídico do control interno nas entidades do sector público local. b. Pago material 1. Unha vez recoñecida a obriga u ordenado o pago, deberá atenderse pola Tesouraría municipal. Si, por calquera circunstancia, non se desexa que se faga efectivo, será precisa dilixencia do ordenador de pagos, coa motivación necesaria.2. Ditarase resolución de alcaldía de ordenación do pago material. A intervención material do pago efectuarase de acordo co artigo 24 do RD 424/2017.3. O documento contable T, que inclúe as relacións de transferencias, será asinado pola Tesoureira, a Interventora e o Alcalde.4. Os pagos que excepcionalmente deban atenderse mediante domiciliación bancaria, tales como as cotas de amortización de capital de préstamos, consideraranse ordenados ao seu vencemento, sen necesidade de resolución expresa. Tratándose dunha disposición administrativa que afecta a unha pluralidade de interesados, o presente Plan, de conformidade co disposto no artigo 131 da Lei de 39/2015, de 1 de outubro, de Procedemento Administrativo Común das Administracións Públicas, publicarase no Boletín Oficial da provincia de A Coruña, entrando en vigor o día seguinte da súa publicación e mantendo a súa vixencia ata que sexa declarado ineficaz por norma posterior de igual ou superior rango, podendo interporse contra o mesmo recurso contencioso administrativo nos termos, forma e prazo previstos na Lei. Así mesmo, tendo en conta que é unha norma xeral, en cumprimento do previsto na Lei 19/2013, de 9 de decembro, de transparencia, acceso á información pública e bo goberno, deberá publicarse na Web do concello.” Publicar no BOP da Coruña o texto íntegro do Plan de Disposición de Fondos do Concello de Rianxo. Rianxo, 30 de decembro de 2020 O Alcalde, Asdo: Adolfo F. Muíños Sánchez